ટ્રેન્ટબ્રિજ ક્રિકેટ ગ્રાઉન્ડની વાત કરીએ તો આ લોર્ડ્ઝ બાદ દુનિયાનું બીજું સૌથી જૂનું ક્રિકેટ ગ્રાઉન્ડ છે. ડેટા અનુસાર લોર્ડ્ઝનું મેદાન 1814માં જ્યારે ટ્રેન્ટબ્રિજનું નિર્માણ 1841માં તૈયાર થયું હતું. જોકે, આ મેદાન પર પ્રથમ ટેસ્ટ 1899માં ઈંગ્લેન્ડ અને ઓસ્ટ્રેલિયા વચ્ચે રમાઈ હતી. તેની પહેલા અહીં ક્લબ મેચો રમાતી હતી. આ ઉપરાંત વન-ડેની વાત કરીએ તો 1974માં ઈંગ્લેન્ડ વિરુદ્ધ પાકિસ્તાનની મેચ સાથે આ મેદાનને વન-ડે મેચનો દરજ્જો મળ્યો હતો. જ્યારે પ્રથમ ટી-20 ઈન્ટરનેશનલ મેચમાં અહીં ભારત અને બાંગ્લાદેશ વચ્ચે પ્રથમ મેચ રમાઈ હતી.